 Xoghayaha Guud ee Xisbiga Mucaaradka ah ee WADDANI Khadar Xuseen Cabdi, oo Shalay Shir-jaraaid ku qabtay Xafiiskiisa Hargeysa, ayaa yidhi 18-ka bisha May waa inay noqoto maalin Dadku farxo guusha la gaadhay 27 Sannadood ka hor awgeed, isla-markaana Dadku isla xisaabtamo oo uu yidhaahdo maxaa inoo qabsoomay, laakiin aanay noqonin Munaasibado lagu ciyaaro Dance, waana Nasiib-darro in Xukuumaddu u fahamto in Fusuqa la samayn karo 18-ka May oo ay tidhaahdo Bisha Ramadaan ayaanu kala soo cararraynaa Xuska 18-ka May, markaa annagu arrintaa khalad weyn baanu u aragnaa In Xukuumaddu 15-ka May ka dhigto Xuska 18-ka May, waxaanuna xusi doonaa 18-ka May, waxaanu qaban doonaa Munaasibad weyn, Gobolladana waanu ku qaban doonaa, laakiin Munaasibadda ugu weyn waxa lagu qaban doonaa Hargeysa. 